ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยคุณสมบัติวาระการดำรงตำแหน่ง การพ้นจากตำแหน่ง และวิธีการปฏิบัติงานของคณะกรรมการผู้ใช้พลังงานประจำเขตพ.ศ. ๒๕๕๗ โดยที่เป็นการสมควรปรับปรุงระเบียบคณะกรรมการกำกับกิจการพลังงานว่าด้วยคุณสมบัติวาระการดำรงตำแหน่ง การพ้นจากตำแหน่งและวิธีการปฏิบัติงานของคณะกรรมการผู้ใช้พลังงานประจำเขตอาศัยอำนาจตามความในมาตรา ๙๘ และมาตรา ๙๙แห่งพระราชบัญญัติการประกอบกิจการพลังงาน พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกำกับกิจการพลังงานจึงออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการกำกับกิจการพลังงาน ว่าด้วยคุณสมบัติวาระการดำรงตำแหน่งการพ้นจากตำแหน่ง และวิธีการปฏิบัติงานของคณะกรรมการผู้ใช้พลังงานประจำเขต พ.ศ.๒๕๕๗ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ระเบียบคณะกรรมการกำกับกิจการพลังงาน ว่าด้วยคุณสมบัติวาระการดำรงตำแหน่ง การพ้นจากตำแหน่งและวิธีการปฏิบัติงานของคณะกรรมการผู้ใช้พลังงานประจำเขต พ.ศ. ๒๕๕๓(๒) ประกาศคณะกรรมการกำกับกิจการพลังงาน เรื่องวิธีการสรรหาคณะกรรมการผู้ใช้พลังงานประจำเขต พ.ศ. ๒๕๕๓ข้อ ๔ ในระเบียบนี้เขต หมายความว่า เขตพื้นที่ผู้ใช้พลังงานตามพื้นที่ที่คณะกรรมการประกาศกำหนดผู้ใช้พลังงาน หมายความว่าผู้ใช้พลังงานในแต่ละเขต แต่ไม่รวมถึงผู้รับใบอนุญาตและพนักงานเจ้าหน้าที่ของผู้รับใบอนุญาตคพข. หมายความว่าคณะกรรมการผู้ใช้พลังงานประจำเขต ตามพระราชบัญญัติการประกอบกิจการพลังงาน พ.ศ.๒๕๕๐องค์กรภาคเอกชน หมายความว่าสภาอุตสาหกรรมแห่งประเทศไทย และสภาหอการค้าแห่งประเทศไทยการสรรหา หมายความว่าการดำเนินการตามระเบียบและประกาศที่เกี่ยวข้องว่าด้วยการนี้โดยวิธีจับสลากเพื่อให้ได้มาซึ่ง คพข.ผู้เข้ารับการสรรหา หมายความว่าผู้ใช้พลังงานซึ่งสมัครเข้ารับการสรรหาเพื่อแต่งตั้งเป็น คพข.คณะกรรมการ หมายความว่าคณะกรรมการกำกับกิจการพลังงานสำนักงาน กกพ. หมายความว่าสำนักงานคณะกรรมการกำกับกิจการพลังงานและหมายความรวมถึงสำนักงานคณะกรรมการกำกับกิจการพลังงานประจำเขตข้อ ๕ ให้ คพข.แต่ละคณะประกอบด้วย ประธานกรรมการคนหนึ่ง และกรรมการอื่นอีกไม่เกินสิบคนข้อ ๖ ให้ คพข.แต่ละคณะประกอบด้วย ผู้แทนผู้ใช้พลังงานจำนวนเก้าคนและผู้ใช้พลังงานที่ได้รับการเสนอชื่อจากองค์กรภาคเอกชนจำนวนสองคนผู้แทนผู้ใช้พลังงานของแต่ละเขต ประกอบด้วยผู้แทนผู้ใช้พลังงานแต่ละจังหวัดในเขตตามสัดส่วนของจำนวนผู้ใช้พลังงานของแต่ละจังหวัดโดยจังหวัดใดจะมีจำนวนเท่าใดให้คำนวณจากจำนวนรวมผู้ใช้ไฟฟ้าของแต่ละจังหวัดในเขตคูณด้วยเก้าหารด้วยจำนวนรวมผู้ใช้ไฟฟ้าของเขตนั้นผู้ใช้พลังงานที่ได้รับการเสนอชื่อจากองค์กรภาคเอกชนของแต่ละเขตประกอบด้วยผู้แทนสภาอุตสาหกรรมแห่งประเทศไทยและผู้แทนสภาหอการค้าแห่งประเทศไทยองค์กรละหนึ่งคนการสรรหาผู้แทนผู้ใช้พลังงานเป็น คพข. ให้เป็นไปตามระเบียบนี้ข้อ ๗ คณะกรรมการอาจพิจารณาแต่งตั้งผู้ทรงคุณวุฒิจากหน่วยงานของรัฐหรือหน่วยงานอื่นที่เกี่ยวข้อง หรือจากภาคเอกชน ที่มีความรู้ความเข้าใจและมีความเชี่ยวชาญหรือมีประสบการณ์ในสาขาพลังงาน นิติศาสตร์ วิศวกรรมศาสตร์เศรษฐศาสตร์ การเงิน การบัญชี ทรัพยากรธรรมชาติและสิ่งแวดล้อม การคุ้มครองผู้บริโภคหรือในสาขาอื่นอันจะเป็นประโยชน์ต่อการปฏิบัติงานของ คพข. เป็นที่ปรึกษา คพข. ได้ไม่เกินเขตละสามคนที่ปรึกษา คพข. ตามวรรคหนึ่งให้มีวาระการดำรงตำแหน่งตามที่คณะกรรมการกำหนดแต่ไม่เกินวาระการดำรงตำแหน่งของคพข.ข้อ ๘ คพข.ต้องมีคุณสมบัติและไม่มีลักษณะต้องห้าม ดังต่อไปนี้(๑) มีสัญชาติไทย(๒) มีอายุไม่ต่ำกว่ายี่สิบปี แต่ไม่เกินเจ็ดสิบปีบริบูรณ์(๓) ไม่เป็นบุคคลล้มละลาย(๔) ไม่เป็นคนไร้ความสามารถ หรือเสมือนไร้ความสามารถ(๕)ไม่เป็นบุคคลที่เคยต้องคำพิพากษาให้จำคุกและถูกคุมขังโดยหมายของศาลเว้นแต่ความผิดลหุโทษ หรือความผิดโดยประมาท(๖) ไม่เป็นบุคคลวิกลจริต หรือจิตฟั่นเฟือนไม่สมประกอบ(๗) ไม่เป็นบุคคลติดยาเสพติดให้โทษ(๘) มีชื่อในทะเบียนราษฎร์ในจังหวัดนั้นเป็นเวลาไม่น้อยกว่าเก้าสิบวันก่อนวันสมัครข้อ ๙ ผู้ใช้พลังงานที่ได้รับการเสนอชื่อจากองค์กรภาคเอกชนต้องมีคุณสมบัติทั่วไปตามที่กำหนดในข้อ ๘ และต้องเป็นผู้ได้รับการเสนอชื่อเป็นหนังสือจากองค์กรนั้นๆ โดยแต่ละองค์กรสามารถเสนอชื่อผู้แทนเพื่อแต่งตั้งเป็น คพข. ได้เขตละหนึ่งคนข้อ ๑๐ ให้สำนักงานกกพ. ประชาสัมพันธ์การดำเนินการสรรหา คพข.ตามระเบียบนี้และอาจรวมถึงการให้ความรู้เกี่ยวกับการกำกับกิจการพลังงานคณะกรรมการผู้ใช้พลังงานประจำเขตการมีส่วนร่วมของผู้ใช้พลังงานการคุ้มครองผู้ใช้พลังงาน และการสรรหาผู้แทนผู้ใช้พลังงานเพื่อแต่งตั้งเป็น คพข.ตามพระราชบัญญัติการประกอบกิจการพลังงาน พ.ศ. ๒๕๕๐ โดยมีสาระสำคัญประกอบด้วย(๑) รายละเอียดของระเบียบคณะกรรมการกำกับกิจการพลังงานว่าด้วยคุณสมบัติ วาระการดำรงตำแหน่ง การพ้นจากตำแหน่งและวิธีการปฏิบัติงานของคณะกรรมการผู้ใช้พลังงานประจำเขตและกระบวนการขั้นตอนในการสรรหาผู้แทนผู้ใช้พลังงานเพื่อแต่งตั้งเป็นคพข.(๒) วิธีการสมัคร(๓) เอกสารประกอบการสมัคร(๔) ระยะเวลารับสมัคร(๕) กำหนดการประกาศรายชื่อผู้ผ่านการตรวจสอบคุณสมบัติ(๖)เงื่อนไขการสมัครเข้ารับการสรรหาและวิธีการสรรหาผู้แทนผู้ใช้พลังงานเพื่อแต่งตั้งเป็นคพข. การประชาสัมพันธ์ตามวรรคหนึ่งให้ดำเนินการผ่านสื่อของภาครัฐหรือเอกชนรวมถึงอาจจัดเวทีประชาสัมพันธ์ในแต่ละเขตตามสมควรข้อ ๑๑ ให้สำนักงานกกพ. เปิดให้มีการรับสมัครผู้เข้ารับการสรรหาไม่น้อยกว่ายี่สิบวันโดยให้ประกาศในสื่อต่างๆ ที่สำนักงาน กกพ. เห็นสมควร รวมทั้งประกาศในเว็บไซต์ของสำนักงาน กกพ. และที่ศาลากลางจังหวัดทุกจังหวัดโดยให้ส่งใบสมัครทางไปรษณีย์ลงทะเบียนตอบรับมาที่สำนักงานคณะกรรมการกำกับกิจการพลังงานข้อ ๑๒ ให้สำนักงานกกพ.ตรวจสอบคุณสมบัติจากใบสมัครและเอกสารหลักฐานของผู้เข้ารับการสรรหาให้แล้วเสร็จภายในยี่สิบวันนับแต่วันสุดท้ายของการรับสมัครและแจ้งผลการตรวจสอบคุณสมบัติโดยประกาศรายชื่อผู้มีสิทธิเข้ารับการสรรหาซึ่งผ่านการตรวจสอบคุณสมบัติทางระบบเครือข่ายคอมพิวเตอร์ของสำนักงานกกพ. และปิดประกาศ ณ ศาลากลางทุกจังหวัดพร้อมทั้งมีหนังสือแจ้งให้ผู้สมัครทราบภายในสิบห้าวันนับแต่วันประกาศรายชื่อการแจ้งผลการพิจารณาตามวรรคหนึ่ง ต้องระบุรายละเอียด ดังนี้(๑) วิธีการสรรหา คพข.(๒) วัน เวลา และสถานที่ ซึ่งจะทำการจับสลากเพื่อคัดเลือกผู้ได้รับการสรรหาการแจ้งผลการพิจารณา สำหรับผู้ที่ไม่ผ่านการตรวจสอบคุณสมบัติให้ระบุเหตุผลที่ไม่ผ่านการตรวจคุณสมบัติด้วยข้อ ๑๓ การสรรหาบุคคลเพื่อแต่งตั้งเป็นคพข. ในสัดส่วนของผู้แทนผู้ใช้พลังงาน ให้ใช้วิธีการจับสลากรายชื่อผู้เข้ารับการสรรหาณ สำนักงาน กกพ. โดยเปิดเผยต่อหน้าสักขีพยานและอาจจัดให้มีการถ่ายทอดผ่านระบบเครือข่ายคอมพิวเตอร์ของสำนักงาน กกพ.หลักเกณฑ์และวิธีการจับสลากตามวรรคหนึ่ง ให้เป็นไปตามที่สำนักงานกกพ. ประกาศกำหนดข้อ ๑๔ ให้สำนักงานกกพ. แจ้งผลการจับสลากให้ผู้ได้รับการสรรหาทราบ พร้อมแจ้งให้ตอบยืนยันการรับเป็นคพข. ตามแบบที่สำนักงาน กกพ. กำหนดในกรณีที่ผู้ได้รับการสรรหาไม่แจ้งตอบยืนยันภายในระยะเวลาที่กำหนดหรือไม่ประสงค์เข้ารับการสรรหาเป็น คพข. ให้สำนักงาน กกพ.เลือกรายชื่อจากบัญชีสำรองในลำดับถัดไป เพื่อเป็นผู้ได้รับการสรรหาแทนข้อ ๑๕ ให้สำนักงานกกพ. จัดทำประกาศบัญชีรายชื่อผู้ได้รับการสรรหาตามข้อ ๑๔ จำนวนเก้าคนและบัญชีรายชื่อผู้เข้ารับการสรรหาที่ไม่ผ่านการจับสลากเพื่อใช้เป็นบัญชีสำรองของแต่ละจังหวัดเรียงตามลำดับจังหวัดละไม่เกินสิบคนโดยวิธีจับสลาก พร้อมทั้งรายชื่อผู้ใช้พลังงานที่ได้รับการเสนอชื่อจากองค์กรภาคเอกชนของแต่ละเขตโดยประกาศผ่านระบบเครือข่ายคอมพิวเตอร์ของสำนักงาน กกพ.หนังสือพิมพ์รายวันไม่น้อยกว่าหนึ่งฉบับ และปิดประกาศ ณ ศาลากลางทุกจังหวัดข้อ ๑๖ ให้สำนักงานกกพ. จัดประชุมผู้ได้รับการสรรหาให้เป็น คพข.ครั้งแรกทั้งสิบสามคณะเพื่อคัดเลือกประธาน คพข. ของแต่ละเขต แล้วให้สำนักงาน กกพ.รายงานผลการคัดเลือกต่อคณะกรรมการเพื่อพิจารณาแต่งตั้งเป็น คพข. ต่อไปข้อ ๑๗ คพข.มีวาระการดำรงตำแหน่งคราวละสี่ปีนับแต่วันที่ได้รับการแต่งตั้ง แต่จะดำรงตำแหน่งติดต่อกันเกินสองวาระไม่ได้และอาจได้รับการแต่งตั้งใหม่เมื่อพ้นจากการเป็น คพข. มาแล้วไม่น้อยกว่าสี่ปีนอกจากการพ้นจากตำแหน่งตามวาระกรรมการผู้ใช้พลังงานประจำเขตจะพ้นจากตำแหน่งเมื่อ(๑) ลาออก(๒) ตาย(๓) ขาดคุณสมบัติหรือมีลักษณะต้องห้ามตามข้อ ๘ หรือข้อ ๙(๔) คณะกรรมการมีมติให้พ้นจากตำแหน่งเพราะมีความประพฤติเสื่อมเสียบกพร่อง หรือไม่สุจริตต่อหน้าที่ หรือหย่อนความสามารถหรือขาดประชุมติดต่อกันเกินกว่าสามครั้งโดยไม่มีเหตุอันควรในกรณีที่ คพข. พ้นจากตำแหน่งก่อนครบวาระตามวรรคสองให้คณะกรรมการแต่งตั้ง คพข. แทนตำแหน่งที่ว่างจากรายชื่อในบัญชีสำรองผู้สมัครเข้ารับการสรรหาตามลำดับในกรณีไม่มีรายชื่อในบัญชีสำรอง คณะกรรมการจะไม่แต่งตั้ง คพข. แทนก็ได้ผู้ซึ่งได้รับการแต่งตั้งตามวรรคสามให้อยู่ในตำแหน่งเท่าวาระที่เหลืออยู่ของผู้ซึ่งตนแทนเว้นแต่วาระการดำรงตำแหน่งนั้นเหลือน้อยกว่าเก้าสิบวัน คณะกรรมการจะไม่แต่งตั้งคพข. แทนตำแหน่งที่ว่างลงก็ได้ให้ คพข. ซึ่งพ้นจากตำแหน่งตามวรรคหนึ่งปฏิบัติหน้าที่ต่อไปจนกว่าจะมีการแต่งตั้ง คพข. ขึ้นใหม่คพข. ที่ได้รับการแต่งตั้งตามระเบียบคณะกรรมการกำกับกิจการพลังงานว่าด้วยคุณสมบัติวาระการดำรงตำแหน่ง การพ้นจากตำแหน่งและวิธีการปฏิบัติงานของคณะกรรมการผู้ใช้พลังงานประจำเขต พ.ศ. ๒๕๕๓ให้ถือว่าอยู่ในวาระการดำรงตำแหน่งแล้วหนึ่งวาระตามระเบียบนี้ข้อ ๑๘ การประชุมของคพข.ต้องมีกรรมการมาประชุมไม่น้อยกว่ากึ่งหนึ่งของจำนวนกรรมการที่มีอยู่จึงจะเป็นองค์ประชุมในการประชุมให้ประธานกรรมการผู้ใช้พลังงานประจำเขตเป็นประธานในที่ประชุมหากประธานกรรมการไม่มาประชุมหรือไม่อาจปฏิบัติหน้าที่ได้ให้กรรมการในที่ประชุมเลือกกรรมการคนหนึ่งเป็นประธานในที่ประชุมในการวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาดข้อ ๑๙ ให้ คพข.มีอำนาจเชิญผู้รับใบอนุญาตและผู้ใช้พลังงานที่เกี่ยวข้องกับการดำเนินการตามพระราชบัญญัติการประกอบกิจการพลังงานพ.ศ. ๒๕๕๐ และระเบียบคณะกรรมการว่าด้วยหลักเกณฑ์และวิธีพิจารณาเรื่องร้องเรียนของผู้ใช้พลังงานเกี่ยวกับความเดือดร้อนเสียหายและข้อพิพาทระหว่างผู้ใช้พลังงานกับผู้รับใบอนุญาตเพื่อขอคำชี้แจงข้อเท็จจริงรวมทั้งขอความร่วมมือจากหน่วยงานที่เกี่ยวข้องหรือราชการส่วนท้องถิ่น เพื่อขอข้อมูลหรือขอความเห็นเพื่อประกอบการพิจารณาได้ตามที่เห็นสมควรข้อ ๒๐ ค่าตอบแทนและค่าใช้จ่ายอื่นในการปฏิบัติงานของคพข. และที่ปรึกษาให้เป็นไปตามที่คณะกรรมการกำหนดข้อ ๒๑ ให้สำนักงานคณะกรรมการกำกับกิจการพลังงานประจำเขตของแต่ละเขตรับผิดชอบงานธุรการของ คพข.ข้อ ๒๒ ให้ประธานกรรมการกำกับกิจการพลังงานเป็นผู้รักษาการและมีอำนาจวินิจฉัยชี้ขาดปัญหาเกี่ยวกับการปฏิบัติตามระเบียบนี้ประกาศณ วันที่ ๑๑ มีนาคม พ.ศ. ๒๕๕๗ดิเรก ลาวัณย์ศิริประธานกรรมการกำกับกิจการพลังงานปริยานุช/ผู้จัดทำ๒๕ มีนาคม ๒๕๕๗กฤษดายุทธ/ผู้ตรวจ๒๕ มีนาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๔๗ ง/หน้า ๑/๑๘ มีนาคม ๒๕๕๗